Lindsey Graham

Lindsey Olin Graham (født 9. juli 1955) er en amerikansk republikansk politiker, jurist og tidligere offiser. Han har vært medlem av Senatet for delstaten Sør-Carolina siden 2003. Han var medlem av Representantenes hus fra 1995 til 2003.

Han har blitt regnet som en av de moderate republikanerne i Senatet, og støttet blant annet Sonia Sotomayors kandidatur til USAs høyesterett. Han har også jobbet med ny energilovgivning sammen med demokratiske senatorer, og støtter en reform av lovgivningen rundt illegale innvandrere.Leder (26. april 2010): A Dangerous Squabble. The New York Times. Han har sterkt kritisert Tea Party-bevegelsen.Draper, Robert (4. juli 2010): Lindsey Graham, This Year’s Maverick. The New York Times Magazine. Besøkt 11. august 2020. Graham har markert seg i Senatet som tilhenger av et sterkt nasjonalt forsvar og for en intervensjonistisk utenrikspolitikk.

Han var venn av John McCain og en McCains viktigste støttespillere under presidentvalgkampen i 2008.Amie Parnes (9. april 2008): Lindsey Graham: McCain's 'little jerk'. Politico.

Lindsey Graham lanserte seg offisielt som kandidat til presidentvalget i 2016 med en formell kunngjøring i sin hjemby Central den 21. juni 2015,
etter først uformelt å ha meldt seg på den 18. mai. Han trakk sitt kandidatur 21. desember 2015South Carolina Sen. Lindsey Graham Ends Republican Presidential Bid, NBC News, 21. desember 2015., kort tid før de første primærvalgene fant sted. Han var i begynnelsen sterkt kritisk til Donald Trump som presidentkandidat, men stilte seg bak Trumps politikk etter at denne ble president. Graham støttet også Trump da denne etter presidentvalget i 2020 hevdet at «valget var stjålet». Etter stormingen av den amerikanske kongressen 6. januar 2021 skiftet Graham mening og uttalte at «nok er nok». Lindsey Graham says ‘enough is enough,’ tells Trump ‘hell of a ride’ is over. Independent. Besøkt 8. januar 2021. Få dager senere ble han verbalt trakassert av tilhengere av Qanon bevegelsen.

Han vokste opp i den lille byen Central i Sør-Carolina, hvor foreldrene drev et bevertningssted. Han ble foreldreløs som 21-åring og overtok omsorgen for sin da 13 år gamle lillesøster, som han ble verge for. Han var bartender hjemme i Central mens han studerte jus ved University of South Carolina. Han har drevet egen advokatvirksomhet, og vært både advokat og dommer ved militære domstoler. Han har hatt rang av oberst i luftvåpenreserven.

 Referanser 

 Eksterne lenker 




Kategori:Senatorer fra Sør-Carolina
Kategori:Militærjurister
Kategori:Offiserer i U.S. Air Force
Kategori:Kongressrepresentanter fra Sør-Carolina
Kategori:Personer fra Pickens County i Sør-Carolina